Фолкер Браун
Магмата в сърцето на туарега

Превод от немски: Венцеслав Константинов, —

chitanka.info

С немския паспорт долитам в Агадир

Под зимно слънце: смяна на самоличността

Роби ме оглеждат, и крадци

Обикалят край нозете ми, а кой съм аз

Един номад в хотел от 4 звезди, в стая с изглед към морето

Мога да си позволя да избера сезона

ПОЧИВКАТА Е ЕПИДЕМИЯ дори в домашни дрехи

На турист безделник и се шляя

Из държавите с last-minute-ticket[1] ДОЖИВОТ

Захвърлям всичко, нужен съм единствено на COCA COLA

Пиещите чай от Маракеш не са спечелени все още

За нашите глобални богове, но аз

Не съм принуден вече да откривам мястото, магическата дума

Принадлежа към всички безполезни хора на земята.

1996

[1] Евтин самолетен билет от последния момент (англ.) — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.